මේ නිසා තම දරුවා අධ්‍යාපන ක්‍රියාවලියට යොමු කිරීමේදී දරුවාට දෛවයෙන් උරුම වී ඇති ශක්ති ප්‍රමාණයක් ඔහුගේ ආභ්‍යන්තරික ක්‍රියාකාරිත්වය, චිත්ත වේගික ස්වභාවය සහ බුද්ධිමය ශක්තීන් යම්තාක් දුරට හෝ හඳුනාගත යුතුය. මෙසේ දරුවා යායුතු නිවැරදි මග අප හරිහැටි අවබෝධ කරගනිමින් දරුවා එම ක්ෂේත්‍රයට නැඹුරු කිරීමට උත්සාහගත යුතුය. දරුවන්ට ඒ සඳහා යා යුතු මග පෙන්වා දිය යුතුය. ඒ සඳහා ජ්‍යොතිෂය නම් වූ මාහැඟි ශාස්ත්‍රය ඉතා අගනේය. රාශි දොළහ තුළ දරුවාගේ ජීවන ගමනේ අනාගතය ඔහුගේ හෝ ඇයගේ උපන් මොහොතේ වූ ග්‍රහයන්ගේ හැසිරීම් රටාවන් දැක්වෙන ජන්ම පත්‍රය මගින් නිවැරදිව හඳුනා ගත හැකිය. යම් ජන්මියෙකුගේ අධ්‍යාපනය ගැන සලකා බැලෙන්නේ කේන්ද්‍රයේ 3වැනි 5වැනි සහ 9වැනි භාව වලිනි. 3වැනි භාවයෙන් බාල කාලයේ අධ්‍යාපනයද 5වැනි භාවයෙන් ප්‍රමාණාත්මක අධ්‍යාපනයද 9වැනි භාවයෙන් උසස් අධ්‍යාපනයද නිවේදනය කරයි. මේ අනුව අධ්‍යාපනය පිළිබඳ කරුණු දැන ගැනීම සඳහා ජන්ම පත්‍ර පරීක්ෂා කිරීමේදී මූලිකව වැදගත් වන්නේ ජන්මියාට කුමන මට්ටමක අධ්‍යාපනයක් ජන්ම පත්‍රය තුළින් පෙන්නුම් කරයිද යන්න හඳුනා ගැනීමයි. මෙහිදී ඥාන කාරක බුධ ග්‍රහයාගේ පිහිටීම මූලික සාධකයක් වේ. එහෙත් බුධ ග්‍රහයාට පමණක් එය කළ නොහැකිය. තවත් ග්‍රහයන්ද ඊට සම්බන්ධ කරගත යුතුය. එයින් සඳු හා ගුරු මුල් තැනක් ගනී.
කේන්ද්‍රයේ 3වැනි 5 වැනි 9වැනි භාව වලින් සලකා බැලෙන්නේ කුමක්ද?
යම් ජන්මියෙකුගේ අධ්‍යාපනය